Sultan Alauddin Sulaiman Shah

Sultan Sir Alauddin Sulaiman Shah merupakan Sultan yang memerintah negeri Selangor, Malaysia pada tahun 1898 hingga 1938. Baginda adalah putera kepada Raja Muda Musa dan dilahirkan pada tahun 1866 di Kuala Selangor. Semasa mudanya, baginda pernah belajar di Raffles School, Singapura dan Raja School di Kuala Lumpur.  Baginda telah dilantik menjadi Raja Muda pada tahun 1887 bagi mengisi kekosongan jawatan setelah kemangkatan ayahanda baginda pada tahun 1884.

Keluarga 
Sultan Sulaiman mempunyai lima orang adinda iaitu Raja Yahya Sani, Raja 'Abdu'l Murad, Raja Muhammad Tahir, Raja Taksiah dan Raja Chik.

Baginda telah melangsungkan perkahwinan seperti berikut:-

 Mac 1891 - berkahwin dengan sepupu baginda Tunku Maharum puteri Tunku Kudin, Kedah dan Raja Arfah, puteri Sultan Abdul Samad. Hasil dari perkahwinan ini baginda dikurniakan dua orang putera, iaitu Tunku Musa'eddin, dan 4 orang puteri.
 1910 - berkahwin dengan Raja Zabedah binti Sultan Abdul Jalil Nasiruddin Mukhtaram Shah .
 Berkahwin dengan Cik Puan Hasnah binti Pilong Makam Bandar, orang kebanyakan. Dikurniakan dua orang putera, iaitu Tengku Alam Shah, Tengku Badar Shah dan dua orang puteri.
 Berkahwin dengan Raja Fatimah binti Sultan Idris Mursyidul Azzam Shah.

Nota kaki

Rujukan 
 

Sultan Selangor abad ke-19
Sultan Selangor abad ke-20
Raja Muda Selangor